
Parlamentul României
Camera Deputaților

	Comisia pentru apărare, ordine                                                                         București, 26.06.2023
  publică și siguranță națională                                                                               PL-x nr. 385/2023  
       Nr. 4c-15/263/06.06.2023



AVIZ
asupra Proiectului de Lege privind modificarea și completarea unor acte normative pentru instituirea unor măsuri specifice în vederea asigurării integrității fondului forestier 

[bookmark: _GoBack]În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională, Comisia pentru buget, finanțe și bănci, Comisia pentru administrație publică și amenajarea teritoriului și Comisia juridică, de disciplină și imunități au fost sesizate, spre dezbatere şi avizare, cu Proiectul de Lege privind modificarea și completarea unor acte normative pentru instituirea unor măsuri specifice în vederea asigurării integrității fondului forestier, trimis cu adresa nr. PL-x 385 din 06.06.2023 şi înregistrat la Comisia pentru apărare, ordine publică și siguranță națională sub nr. 4c-15/263 din 06.06.2023.
Conform dispoziţiilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 
La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă.
Conform dispoziţiilor art. 62 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru apărare, ordine publică şi siguranţă naţională au examinat expunerea de motive și avizele Consiliului Legislativ și Consiliului Economic și Social, în şedinţa din 26.06.2023, şi au hotărât, cu unanimitate de voturi, să transmită Comisiei pentru agricultură, silvicultură, industrie alimentară și servicii specifice și Comisiei pentru mediu și echilibru ecologic un aviz favorabil asupra Proiectului de Lege privind modificarea și completarea unor acte normative pentru instituirea unor măsuri specifice în vederea sigurării integrității fondului forestier.
Conform prevederilor art. 73 alin. (3) din Constituţia României, republicată, Proiectul de Lege face parte din categoria legilor organice.


PREȘEDINTE
Laurenţiu-Dan LEOREANU

